2026 گُل پلازہ شاپنگ مالس نار

17 جَنؤری 2026 چہِ راتھ 22:15 PKT مَنٛز گٔیہ کراچی پاکستانس مَنٛز محمد علی جناح روڈ پؠٹھ گُل پلازا شاپنگ سینٹرس مَنٛز بۆڈ نار۔ نار پھۄہلیٛو تیزی سان ملٹی سٹوری کمرشل عمارتس مَنٛز، ییٚمہ کس نٔتیٖجس مَنٛز 63 افراد ہلاک، واریاہ زخمی تہٕ بٔڑس پیمانس پیٚٹھ نۄقصان گوٚو۔

پس منظر

گُل پلازہ اوس کراچی کِس صدر علاقَس مَنٛز واقعہٕ اَکھ واریاہ پور شاپنگ کمپلیکس تہٕ اَتھ مَنٛز ٲسؠ تَقریٖبَن 1200 دُکان یِم پلو، الیکٹرانکس، کاسمیٹکس تہٕ گریلو سامان کٕنان ٲسؠ۔

نار لگنُک واقعہٕ

نار لوٚگ شامَس لگ بگ 10:15 بجہِ عمارتہِ ہٕنٛدِس بٔنمِس پورَس پؠٹھ تہٕ رؠہہ لد مواد تہٕ محدوٗد وسٲیلَن ہٕنٛدِ موٗجوٗدگی ہٕنٛدِ وجہہ سٟتؠ پھٔہلییہِ تیٖزی سان ہیٚرمؠن سطحن تام۔ درآمد کرنہٕ آمٕتؠ پلو تہٕ پلاسٹکٕک گریلو سامان ذخیرٕ کرنہٕ خٲطرٕ اِستِمال گژھن وٲلس حصس مَنٛز لوٚگ نار۔ اخبار دان مُطٲبِق دِیُت حکامَو نار ژھیوراونہٕ خٲطرٕ وارٕ وارٕ تہٕ صرف "محدوٗد وسٲیلَن" سٟتؠ جواب۔ اَمہِ کِس نٔتیٖجَس مَنٛز اوس وننہٕ یِوان زِ نار اوس "گٲنٛٹَو پؠٹھٕ قوبوٗ نہٕ"۔ کراچی میٹروپولیٹن کارپوریشن تہٕ ریسکیو 1122 ہٕنٛدیو فائر فائٹرَو کٔر واریاہَن گٲنٛٹَن تام نار بنٛد۔ نار بجھاونٕچ کارروائیَن دوران گٔیہِ عمارتٕکؠ واریاہ حصہٕ ؤسِتھ۔ تَقریٖبَن 36 گٲنٛٹن ہٕنٛزِ مسلسل کوٗشِشہِ پتہٕ آو ٲخٕر کار 19 جَنؤری نار قوبوٗہس مَنٛز اننہٕ۔

جٲنی نۄقصان

اَکھ فائر فائٹرَس سان چھِ کم از کم 27 نفر ہلاک گژھنٕچ تَصدیٖق گٔمٕژ۔ 20 کھۄتہٕ زیٛادٕ نفر گٔیہِ زخمی تہٕ 69 کھۄتہٕ زیٛادٕ نفر لاپتہ گژھنٕچ اِطلاع۔

سرکار طرفہٕ قدم

سِندھ سرکارن دِیُت نار "قومی المیہ (قومی دۄکھ)" قرار۔ حُکوٗمتَن کوٚر مرن والؠن ہِنٛدؠن عیالَن خٲطرٕ 10 لَچھ رۄپیہِ ہُنٛد معاوضہٕ دِنُک اعلان تہٕ دِتُکھ واقعہٕ کِس تحقیٖقاتُک حُکُم تہٕ لاپتہ افرادَن ہِنٛدؠن عیالَن ہٕنٛدِ مددتہٕ خٲطرٕ کوٚرُن اَکھ ہیلپ لاین قٲیِم۔ سٲرؠ سٕے شہرس مَنٛز ہسپتال آیہ ہنگٲمی الرٲٹس پؠٹھ تھاونہٕ۔

نٔتیٖج

گُل پلازہ شاپنگ مال آو شٔدیٖد نۄقصان تہٕ کُنہِ حدس تام ؤسِتھ ؤسِتھ۔ نارٕ سٟتؠ گوٚو دُکانن ہُنٛد بٔڑِس معٲشی نۄقصان تہٕ کراچی کؠن تِجارتی عمارتَن مَنٛز گٔیہِ نارٕ کہِ حفاظتٕچ تعمیل کرنَس پؠٹھ بَحَث تازٕ۔ عمارتن ہنٛد مزیٖد ؤسِتھ گژھنُک خطرٕ کۆر لوٗکن ہنٛز تلاشس مَنٛز رُکاوٹ۔

حَوالہٕ

زٲژ:2026 واقعات